open-index/open-wikipedia-markdown huggingface dataset:
Ιωάννης Β΄ της Ρωσίας

Ο Μητροπολίτης Ρωσίας **Ιωάννης** (κατά κόσμον **Χρῖστος Πρόδρομος**) ήταν Έλληνας λόγιος του 11ου αιώνα. Χειροτονήθηκε μητροπολίτης Ρωσίας το 1080 και έζησε ως το 1089. Έγραψε επιστολή στον Πάπα Ρώμης Κλήμεντα Γ΄, με την οποία αξιοπρεπώς ελέγχει όλα τα καινοτόμα δόγματα των Λατίνων περί της νηστείας του Σαββάτου, περί των αζύμων, περί της εκπορεύσεως του αγίου Πνεύματος κλπ. Ο πάπας Κλήμης του απάντησε με επιστολή και με αποστολή επισκόπου. 

## Πηγές
* 
* *Неволин К. А.* О митрополите Иоанне II как сочинителе послания к архиепископу римскому Клименту о опресноках // Известия императорской Академии наук по отделению русского языка и словесности. 1853. — Т. 2. — С. 95-101
* *Попов А. Н.* Историко-литературный обзор древнерусских полемических сочинений против латинян, XI—XV вв. — М., 1875. — С. 91-99
* *Пападимитриу С. Д.* Иоанн II, митр. Киевский, и Феодор Продром (Χρῖστος κα Θεόδωρος Πρόδρομος) // ЛетИФО. 1902. — Т. 10. — С. 1-54
* *Никольский Н. К.* Материалы для повременного списка русских писателей и их сочинений, X—XI вв. — СПб., 1906. — С. 211—225, 527
* *Leib B.* Rome, Kiev et Byzance à la fin du XIe siècle: Rapports religieux des Latins et des Gréco-Russes sous le pontificat d’Urbain II (1088—1099). — P., 1924. — P. 32-41
* *Поппе А.* Митрополиты и князья Киевской Руси // Подскальски Г. Христианство и богословская литература в Киевской Руси. — СПб., 1996. — С. 451—452
* *Пихоя Р. Г.* К вопросу о времени перевода византийской синтагмы XIV титулов без толкований в Древней Руси // Античная древность и средние века. — Свердловск, 1973. — Вып. 10. — С. 308-311
* Византийский монах — русский митрополит Иоанн II как канонист и дипломат // Античная древность и средние века. — Свердловск, 1975. — Вып. 11. — С. 133—144.
* *Щапов Я. Н.* Византийское и южнославянское правовое наследие на Руси XI—XIII вв. — М., 1978
* *Franklin S.* Who was the Uncle of Theodore Prodromus? // Byzantinoslavica. 1984. — T. 45. — P. 40-45
* *Podskalsky G.* Metropolit Ioann II. von Kiev (1076/77-1098) als Ökumeniker // OS. 1988. — Bd. 37. — № 2/3. — S. 178—184
* *Подскальски Г.* Христианство и богословская лит-ра в Киевской Руси. — СПб., 1996. — С. 285—290, 304—306
* *Назаренко А. В.* Древняя Русь на международных путях: Междисциплинарные очерки культурных, торговых, политических связей IX—XII вв. — М., 2001. — С. 544—546
* *Назаренко А. В.* Иоанн II // Православная энциклопедия. — М. : Церковно-научный центр «Православная энциклопедия», 2010. — Т. XXIII : «Иннокентий — Иоанн Влах». — С. 471—475. — 752 с. — 39 000 экз. — ISBN 978-5-89572-042-4.

Κατηγορία:Μητροπολίτες
Κατηγορία:Ορθόδοξοι λόγιοι
Κατηγορία:Ρωσική Ορθόδοξη Εκκλησία
Ιωάννης Ζ΄ Αντιοχείας

Ο Πατριάρχης **Ιωάννης** ήταν ορθόδοξος Πατριάρχης της Αντιοχείας. Άκμασε περί τα τέλη του 11ου και στις αρχές του 12ου αιώνα. Φημίζεται ότι πατριάρχεψε επί 47 χρόνια. Χειρόγραφό του φυλάγεται στην Βιβλιοθήκη της Μόσχας.
## Παραπομπές


## Πηγές
* 

Κατηγορία:Πατριάρχες Αντιοχείας
Κατηγορία:Ορθόδοξοι λόγιοι
Κατηγορία:Επίσκοποι του 11ου αιώνα
Κατηγορία:Επίσκοποι του 12ου αιώνα
Ιωάννης Φουρνής

Ο **Ιωάννης Φουρνής** ήταν Έλληνας λόγιος του 12ου αιώνα. Έγινε μοναχός και χειροτονήθηκε ηγούμενος σε κάποια μονή του όρους Γάνου. Άκμασε περί το έτος 1110.  Έλαβε μέρος στην Σύνοδο του 1112, και ενώπιόν του ο απεσταλμένος του Πάπα Πασχάλη Β' αρχιεπίσκοπος Μεδιολάνων Πέτρος Χρυσολάνος υπεράσπισε το δόγμα της λατινικής εκκλησίας περί της εκπορεύσεως του αγίου  Πνεύματος.
## Πηγές
* 

Κατηγορία:Ορθόδοξοι λόγιοι
Νικήτας Βυζάντιος

Ο **Νικήτας Βυζάντιος** ήταν Έλληνας φιλόσοφος και διδάσκαλος του 9ου αιώνα. Ήκμασε από το έτος 842 ως το έτος 886. Χειρόγραφά του σώζονται στην Βιβλιοθήκη του Μονάχου.

## Έργα
**Έλεγχος και ανατροπή της σταλείσης επιστολής εκ του άρχοντος της Αρμενίας* 
**Ανατροπή της παρά του Άραβος Μωαμέτ πλαστογραφηθείσης Βίβλου*

## Παραπομπές


## Πηγές
* Migne, ''Patrologia Graeca'', τόμος 105, σελ. 587 και 670
* 

Κατηγορία:Ορθόδοξοι λόγιοι
Αλαμίντα

Η **Αλαμίντα** είναι παράλια πόλη και λιμένας της ομώνυμης κομητείας της Καλιφόρνιας των ΗΠΑ. Βρίσκεται επί της μικρής ομώνυμης μακρόστενης νησίδας μήκους 10,5 χλμ. και πλάτους περίπου 1,6 χλμ., παρά την ανατολική ακτή του Κόλπου Σαν Φραντζίσκο, ακριβώς απέναντι από την πόλη Ώκλαντ. Καταλαμβάνει έκταση περίπου 60 τ.χλμ. εκ των οποίων μόνο τα 28 τ.χλμ. είναι ξηρά, ενώ το υπόλοιπο λιμνοθάλασσα.

## Ιστορία
Στη περιοχή αυτή ζούσε παλαιά τμήμα της αμερικανικής φυλής Όχλον, μέχρι τον 18ο αιώνα, όταν έφθασαν οι πρώτοι Ισπανοί άποικοι. Βλέποντας τη νήσο κατάφυτη τότε από μεγάλο δάσος με λεύκες της έδωσαν την ονομασία Αλαμίντα, (= δάσος από λεύκες), στην ισπανική γλώσσα άλαμο = λεύκα. Η πόλη Αλαμίντα φέρεται να ιδρύθηκε στις 6 Ιουνίου του 1853 όπου με λαϊκή ψήφο επιλέχθηκε το μέχρι σήμερα όνομά της, αποτελώντας τότε τρεις μικρούς οικισμούς, γνωστοί και με το όνομα Ένσιναλ. Σχετικά σύντομα κατασκευάστηκε μεγάλος μώλος (προβλήτα) από τον οποίο και αναδείχθηκε η πόλη σε μεγάλο κέντρο διακίνησης φορτίων. Έτσι με ταχύ ρυθμό άρχισε ν΄ αναπτύσσεται η πόλη με ωραίους δρόμους και δενδροστοιχίες και με ωραία επίσης σπίτια βικτοριανής αρχιτεκτονικής.

## Έργα
Αρχικά η περιοχή αυτή ήταν χερσόνησος που με την παλιρροϊκή διώρυγα που ανοίχθηκε το 1902 μετατράπηκε σε νησίδα. Το 1928 συνδέθηκε με υποθαλάσσια σήραγγα μήκους 1.372 μ. με την έναντι πόλη Ώκλαντ. Στην Αλαμίντα αναπτύχθηκαν μεγάλες βιομηχανικές εγκαταστάσεις χαλυβουργίας, ναυπηγείων, οινοποιίας  κ.ά.. Ο δε λιμένας της θεωρείται από τους σημαντικότερους της περιοχής, διαθέτει μεγάλες εγκαταστάσεις, χώρους και μέσα, διακίνησης εμπορευματοκιβωτίων, ιδιαίτερους χώρους εξυπηρέτησης μεγάλου στόλου αλιευτικών σκαφών καθώς και εγκαταστάσεις εξυπηρέτησης φορτηγών πλοίων και πορθμείων.

Το 1940 στη δυτική ελώδη άκρη της νησίδας κατασκευάστηκε μεγάλη μικτή αεροναυτική βάση για την εξυπηρέτηση κυρίως του στόλου του Ειρηνικού, από την οποία η πόλη έγινε ευρύτερα γνωστή στους στρατιωτικούς κύκλους παγκόσμια. Στη βάση αυτή ελλιμενίζονταν κυρίως τα αμερικανικά αεροπλανοφόρα του 7ου στόλου.

## Πληθυσμός
Το 1970 αριθμούσε περίπου 71.000 κατοίκους, ενώ το 2000 αριθμούσε περίπου 72.000.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.6ος, σελ.87.

## Εξωτερικοί σύνδεσμοι
* 
* Επίσημη ιστοσελίδα της πόλης Αλαμήντα

Κατηγορία:Πόλεις της Καλιφόρνια
Κατηγορία:Πόλεις στην κομητεία Αλαμίντα της Καλιφόρνια
Θεόδωρος Κουροπαλάτης

Ο **Θεόδωρος Κουροπαλάτης** ήταν σημαντικός Έλληνας φιλόσοφος του 12ου αιώνα. Γεννήθηκε στη Σμύρνη. Πήρε μέρος στη Σύνοδο που συγκρότησε ο Λέων Χαλκηδόνος επί αυτοκράτορα Αλεξίου. Ο λόγος του «περί των αζύμων και περί της λεγομένης παρα Ρωμαίοις του Πεύματος εκ του Υιού εκπορεύσεως» σε είκοσι κεφάλαια σώζεται στη βιβλιοθήκη της Ιεράς Συνόδου στη Μόσχα με αύξοντα αριθμό 353 και 355. 
## Πηγές
* 

Κατηγορία:Ορθόδοξοι λόγιοι
Κατηγορία:Βυζαντινοί φιλόσοφοι
Νικήτας Σεΐδης

Ο **Νικήτας Σεΐδης** υπήρξε Έλληνας λόγιος του 12ου αιώνα. Γεννήθηκε στο Ικόνιο της Μικράς Ασίας και άκμασε επί Αλέξιου Κομνηνού περί το έτος 1110. Ήταν εχθρός των λατινικών καινοτομιών, κατά των οποίων έγραψε τρεις λόγους:
*Λόγος σχεδιασθείς πρός Ρωμαίους και δύο ταύτα αποδεικνύων, ότι τε αιδεσιμώτερα τα νέα των παλαιών, και ότι εκ του Πατρός μόνου, ουχί δε και εκ του Υιού, ως αυτοί λέγουσιν, εκπορεύεται το άγιον Πνεύμα
* Προς Ρωμαίους περί των αζύμων
* Προς Λατίνους περί γενέσεως του Αδάμ, της Εύας, του Σηθ, και περί του κατ εικόνα και καθ ομοίωσιν, ήτοι περί της αγίας Τριάδος και περί της εκπορεύσεως του αγίου Πνεύματος.
## Πηγές
* 
*Επιβατήριος Λόγος Μητροπολίτου Μαξίμου 

Κατηγορία:Ορθόδοξοι λόγιοι
Κατηγορία:Ικόνιο
Κατηγορία:Μικρασιατικός Ελληνισμός
Νείλος Δοξαπατρής

Ο **Νείλος Δοξαπατρής** υπήρξε βυζαντινός λόγιος του 12ου αιώνα. Δοετέλεσε αρχιμανδρίτης της Μεγάλης Εκκλησίας, νοτάριος του Πατριαρχείου, πρωτοπρόεδρος των συγγέλων, και νομοφύλακας. Άκμασε περί το έτος 1140. Αντιτάχτηκε στη γνώμη των Λατίνων, σύμφωνα με την οποία ο πάπας της Ρώμης έλαβε τα πρωτεία από τον απόστολο Πέτρο. Έζησε και στη Σικελία και έγραψε το έτος 1143 *Σύνταγμα περί των πέντε πατριαρχικών θρόνων*.

## Παραπομπές


## Πηγές
* 

Κατηγορία:Ορθόδοξοι λόγιοι
Βασίλειος Αχριδηνός

Ο **Βασίλειος Αχριδηνός** υπήρξε Έλληνας λόγιος του 12ου αιώνα.

Καταγόταν από την Αχρίδα, εξού και το προσωνύμιό του. Αρχικά υπηρέτησε ως πρωτονοτά­ριος (αρχιγραμματέας) του Πατριάρχη Κωνσταντινουπόλεως Μιχαήλ Β΄ και αργότερα χειροτονήθηκε αρχιεπίσκοπος Θεσσαλονίκης. Όταν ο Πάπας Αδριανός Δ΄ απέστειλε δύο πρεσβευτές στον Αυτοκράτορα Μανουήλ Κομνηνό, έγραψε επιστολή περί της ενώσεως των Εκκλησιών και προς τον αρχιεπίσκοπο Θεσσαλονίκης Βασίλειο, ο οποίος απάντησε στον Αδριανό. Από τα έργα του τα σχετικά με το κανονικό δίκαιο σώζεται μόνο μία απόκριση, σχετικά με τους γάμους μεταξύ συγ­γενών έβδομου βαθμού.

Πέθανε το 1169.

## Παραπομπές


## Πηγές
* 
* 
* 

## Περαιτέρω ανάγνωση
* 

Κατηγορία:Ορθόδοξοι λόγιοι
Κατηγορία:Βυζαντινοί επίσκοποι της Θεσσαλονίκης
Λεόντιος Β΄ Ιεροσολύμων

Ο **Λεόντιος** ( -1190) είναι Άγιος της Ορθόδοξης Εκκλησίας, ο οποίος διετέλεσε Πατριάρχης Ιεροσολύμων.

Γεννήθηκε στην Τιβεριούπολη (Στρώμνιτσα) της Μακεδονίας. Χαρακτηρίζονταν από το ήθος και την αρετή. Έγραψε 14 δογματικά κεφάλαια περί της Αγίας Τριάδας. Σήμερα, στην Στρώμνιτσα, στο χωριό Βόντοτσα υπάρχει η μονή του Αγίου Λεοντίου με ομώνυμο ιερό ναό.

Η Ορθόδοξη Εκκλησία τιμά τη μνήμη του στις 14 Μαΐου.

## Πηγές
* 

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Βιογραφία-επέκταση
Λεοντιος
Κατηγορία:Λήμματα που χρειάζονται παραπομπές με επισήμανση
Κατηγορία:Ορθόδοξοι λόγιοι
Κατηγορία:Επίσκοποι του 12ου αιώνα
Δημήτριος Τορνίκιος

Ο **Δημήτριος Τορνίκιος** ήταν Έλληνας λόγιος του 12ου αιώνα. Άκμασε περί το 1190. Ήταν λογοθέτης του δρόμου, και επί του Κανικλέιου, φίλος του διάσημου αρχιεπισκόπου Αθηνών Χωνιάτη. Σώζονται πολλές επιστολές του Χωνιάτη προς τον Τορνίκιο. Έγραψε προς τον Λατίνο επίσκοπο Σρογόμμου περί της εκπορεύσεως του αγίου Πνεύματος στο όνομα του αυτοκράτορα Ισαάκιου Άγγελου. Αντίγραφο του έργου του φυλάγεται στην βιβλιοθήκη των Παρισίων υπό τον αριθμό 2830 και 2966.
## Πηγές
* 

Κατηγορία:Ορθόδοξοι λόγιοι
Κατηγορία:Λογοθέτες του δρόμου
Θεόδωρος Βαλσαμών

Ο **Θεόδωρος Βαλσαμών** ήταν νομικός εκκλησιαστικού δικαίου και  τιτουλάριος ορθόδοξος Πατριάρχης Αντιοχείας τον 12ο αιώνα.

## Βιογραφικά στοιχεία
Γεννήθηκε στην Κωνσταντινούπολη περί το 1130-1140. Αρχικά είχε διοριστεί Διάκονος και αργότερα πρωτοπρεσβύτερος της Παναγίας των Βλαχερνών. Έφερε τον τίτλο του Νομοφύλακα (υπεύθυνος της Νομικής Σχολής) και Χαρτοφύλακα της Μεγάλης Εκκλησίας. Από το 1178 ως το 1183, επί Πατριάρχου Θεοδοσίου Α΄, ήταν υπεύθυνος για όλες τις εκκλησιαστικές δίκες που περιέρχονταν στο Πατριαρχείο.

thumb|left|250px|Συλλογή κανόνων εκκλησιαστικού δικαίου του 13ου αιώνα, με σχόλια του Θεοδώρου Βαλσαμώνος
Το 1193 εξελέγη Πατριάρχης Αντιοχείας, αλλά δεν απόλαυσε του θρόνου, διότι οι Λατίνοι Σταυροφόροι είχαν εγκαθιδρύσει Λατινικά Πατριαρχεία στην Αντιόχεια και στα Ιεροσόλυμα. Έτσι, παρέμεινε στην Κωνσταντινούπολη, όπου και πέθανε μετά το 1195.

## Έργα του
Έργα του ήταν:
* Τα Σχόλια (περί το 1170), σχολιασμός του Νομοκανόνα του Φωτίου. Το έργο αυτό του ανατέθηκε από τον Αυτοκράτορα Μανουήλ Α΄ και τον Πατριάρχη Μιχαήλ Γ΄. Σκοπός του ήταν να ξεπεραστούν οι δυσκολίες που προκαλούσαν στην εκκλησιαστική πρακτική απαρχαιωμένοι κανόνες του Νομοκανόνα του Φωτίου. Ο Βαλσαμών είχε οδηγίες να εξετάσει τους ιερούς κανόνες και να εξηγήσει και να ερμηνεύσει ό,τι ήταν ασαφές σε αυτούς και φαινόταν ότι δεν συνάδει με τους νόμους. Το έργο δημοσιεύτηκε για πρώτη φορά στα λατινικά στο Παρίσι το 1561 και στη Βασιλεία το 1562, και κατόπιν στα ελληνικά και λατινικά στο Παρίσι το 1615 και στην Βασιλεία το 1620.
* Το Σύνταγμα, συλλογή εκκλησιαστικών συνταγμάτων
*Αρκετά κείμενα σχετικά με το Σχίσμα μεταξύ της Ανατολικής και της Δυτικής Εκκλησίας, στα οποία είναι εμφανής η εχθρότητά του προς την δεύτερη.
* Συλλογή εκκλησιαστικών νόμων που συμπεριελήφθη στο Πηδάλιον 

Δύο επιστολές του έχουν δημοσιευτεί, η μία περί νηστείας και η άλλη περί αποδοχής δοκίμων σε μοναστήρια. Τα σχόλιά του έχουν περιληφθεί στην *[[Patrologia Graeca]]* (CIV, 441). Τέλος, αναθεώρησε την λειτουργική πρακτική της Εκκλησίας της Αντιόχειας, προσεγγίζοντάς την στη βυζαντινή και απομακρύνοντας άλλα στοιχεία.

Μέσω του έργου του διασώθηκαν πολλά έγγραφα που χρησίμευσαν ως πηγή βυζαντινής πολιτικής και θεολογικής ιστορίας, η οποία διαφορετικά θα παρέμενε άγνωστη. Τα έργα του εξακολουθούν να διδάσκονται στο Ορθόδοξο Κανονικό Δίκαιο.

## Παραπομπές


## Πηγές
* 
* Carl Gerold Fürst: *Balsamon, il Graziano del diritto canonico bizantino?*. Στο: Enrique De León – Nicolás Álvarez de las Asturias: *La cultura giuridico-canonica medioevale: premesse per un dialogo ecumenico *, Μιλάνο 2003, σελ. 233–248

Κατηγορία:Πατριάρχες Αντιοχείας
Κατηγορία:Ορθόδοξοι λόγιοι
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Νικόλαος Μεθώνης

Ο επίσκοπος Μεθώνης **Νικόλαος** ήταν Έλληνας λόγιος του 12ου αιώνα. Άκμασε στην Πελοπόννησο επί βασιλείας Μανουήλ Κομνηνού περί το έτος 1155. Ήταν ένας από τους πολυμαθέστερους και ευφυέστερους φιλόσοφους και θεολόγους της εποχής του. 

## Συγγράμματα
Ο Νικόλαος ήταν πολυγραφότατος. Συνέγραψε τα εξής:
* Περί πρωτείων Πάπα
* Συλλογισμός περί της του Παναγίου Πνεύματος εκπορεύσεως
* Περί εκπορεύσεως αύθις του Παναγίου Πνεύματος δεύτερος συλλογισμός
* Περί αζύμων
* Περί αζύμων αύθις δεύτερον σύνταγμα
* Προς Λατίνους περί της εκπορεύσεως του αγίου Πνεύματος, ότι εκ του Πατρός, ου μην και εκ του Υιού το Πνεύμα το άγιον εκπορεύεται. Έκδοση 1859, Λονδίνο, έκδοση υπό Κωνσταντίνου Σιμωνίδου
* Περί νηστείας Λατίνων εν τω Σαββάτω και περί του ό τι ου δει εν τεσσαρακοστή τελείαν γενέσθαι μυσταγωγίαν ως εκ των θείων κανόνων εστίν απόδειξις· έτι δε και περί γάμου ιερέων
* Κατά παραβατών του θείου νόμου
* Περί της Αγίας Τριάδος βιβλία τρία
* Συζητήσεις περί θεολογικών θεσμών του πλατωνικού φιλοσόφου Πρόκλου βιβλία εξ
* Περί χρεών ιερέως
* Περί αιρέσεων βιβλία επτά
* Περί εξομολογήσεως
* Περί των επτά μυστηρίων
* Περί χρεών του ανθρώπου
* Περί ευσεβείας
* Περί μετανοίας
* Περί των επτά αγίων οικουμενικών συνόδων
* Περί προσευχής
* Περί Λατινικής ματαιοφροσύνης
* Πανηγυρικούς λόγους τρεις και τριάκοντα
* Ανάπτυξις της θεολογικής στοιχειώσεως Πρόκλου του Λυκίου, πλατωνικού φιλοσόφου, προς το μη συναρπάζεσθαι τους αναγιγνώσκοντας υπό της επιφαινόμενης αυτή πειθανάγκης, και σκανδαλίζεσθαι κατά της υγιούς πίστεως
* Σύνοψις των ως επί λόγω των κατά πλάτους τω Φωτίω περί εκπορεύσεως του Παναγίου Πνεύματος γεγραμμένων

* Έλεγχοι κεφαλαιώδεις του παρά Λατίνοις καινοφανούς δόγματος του ότι το Πνεύμα το άγιον εκ του Πατρός και του Υιού προέρχεται. 
* Απομνημονεύματα εκ των εν διαφόροις λόγοις γεγραμμένων κατά Λατίνων περί της εις το άγιον Πνεύμα βλασφημίας.

## Πηγές
* 
## Βιβλιογραφία
* Τερέζης Χρήστος, «Ο Νικόλαος Μεθώνης και η θεωρία των Ενάδων κατά Πρόκλον», Ελληνική Φιλοσοφική Επιθεώρηση 5 (1988), 54-72.
* Σιάσος Λάμπρος: «Φιλοσοφική αποδεικτική και βιβλική πίστη στην αντιπρόκλεια πραγματεία του Νικολάου Μεθώνης». Επιστημονική επετηρίδα Θεολογικής Σχολής Πανεπιστημίου Θεσσαλονίκης 28 (1985), 385-415

## Παραπομπές


Κατηγορία:Ορθόδοξοι λόγιοι
Κατηγορία:Επίσκοποι Μεθώνης
Ανδρόνικος Καματηρός

Ο **Ανδρόνικος Καματηρός** (π. 1110 - π. 1180) υπήρξε Βυζαντινός αριστοκράτης και θεολόγος του 12ου αιώνα. Έπαρχος της Πόλεως, μέγας δρουγγάριος της Βίγλας και συγγενής του αυτοκράτορα Μανουήλ Κομνηνού, άκμασε περί το έτος 1155. Έγραψε αντίρρηση κατά των Λατίνων περί της εκπορεύσεως του Αγίου Πνεύματος. Η βίβλος του αυτή ονομάστηκε «Ιερά Οπλοθήκη».

## Οικογένεια
Είχε τέκνα:
* Βασίλειος άκμασε 1166-1210, αξιωματούχος της Αυλής.
* Ευφροσύνη, παντρεύτηκε τον Αλέξιο Γ΄ Άγγελο Αυτοκράτορα των Ρωμαίων.
* Θεοδώρα, παντρεύτηκε τον Μιχαήλ Στρυφνό βεστιάριο, μεγάλο δούκα (ναύαρχο) και θεματοφύλακα Ελλάδος και Πελοποννήσου.

## Πηγές
* 

Κατηγορία:Ορθόδοξοι λόγιοι
Κατηγορία:Δρουγγάριοι της βίγλης
Κατηγορία:Βυζαντινοί του 12ου αιώνα
Κατηγορία:Οικογένεια Καματηρών
Κατηγορία:Έπαρχοι της Κωνσταντινούπολης
Ματθαίος Άγγελος Πανάρετος

Ο **Ματθαίος Άγγελος Πανάρετος** υπήρξε λόγιος κληρικός του 13ου αιώνα. Είχε το αξίωμα του Πρωτοβεστιάριου. Το έτος 1278 ο αυτοκράτορας Μιχαήλ Παλαιολόγος του ανέθεσε αποστολή πρεσβευτού προς τον Πάπα Γρηγόριο Ι' μαζί μα τον Προπατριάρχη Γερμανό, τον Νικαίας Θεοφάνη τον Λογοθέτη Γεωργίου Ακροπολίτη και του Διερμηνέα Βερροιώτη. Ναυάγησε κατά την διάρκεια του ταξιδιού και πνίγηκε κοντά στον Μαλέα. Έγραψε πολλά πονήματα, των οποίων αντίγραφα σώζονται στην Βενετία.
## Πηγές
* 

Κατηγορία:Ορθόδοξοι λόγιοι
Μελέτιος Ομολογητής

Ο **Μελέτιος Ομολογητής** ήταν λόγιος κληρικός του 13ου αιώνα. Ήταν μοναχός της μονής του Γαλλησίου. Σύμφωνα με τον Παχυμέρη μαρτύρησε το έτος 1275 περίπου, όταν γλωσσοτομήθηκε από τον αυτοκράτορα Μιχαήλ Παλαιολόγο επειδή δεν θέλησε να επευδοκήσει την ένωση με τους Λατίνους. Έγραψε σε στίχους έργα κατά των Λατίνων, και έναν «Λόγο περί των ηθών των Ιταλών».   
## Πηγές
* 

Κατηγορία:Κληρικοί
Κατηγορία:Ορθόδοξοι λόγιοι
Κωνσταντίνος Ακροπολίτης

Ο **Κωνσταντίνος Ακροπολίτης** ήταν λόγιος κληρικός του 13ου αιώνα. Πατέρας του ήταν ο Γεώργιος Ακροπολίτης. Έφερε το αξίωμα του Μεγάλου Λογοθέτη. Άκμασε περί το 1285. Έγραψε πολλούς λόγους κατά των Λατίνων περί της εκπορεύσεως του αγίου Πνεύματος. Τα έργα του μνημονεύονται από τον Αλλάτιο ως «επαίνου άξια».

Η κόρη του Θεοδώρα παντρεύτηκε τον Αλέξιο Φιλανθρωπηνό Ταρχανειώτη, στρατηγό που στασίασε. 

## Παραπομπές


## Πηγές
* 

Κατηγορία:Κληρικοί
Κατηγορία:Ορθόδοξοι λόγιοι
Κατηγορία:Βυζαντινοί του 13ου αιώνα
Μοσχονήσι

Το **Μοσχονήσι**  ή Μοσχόνησος (τουρκικά:Alibey Adası) είναι νησί της Τουρκίας που βρίσκεται στον Αδραμυττηνό κόλπο, απέναντι από το Αϊβαλί. Είναι το μεγαλύτερο νησί της συστάδας των Μοσχονησίων, με έκταση 23,5 τ.χλμ.. Βρίσκεται πολύ κοντά στην ακτή με την οποία συνδέεται οδικώς μέσω της ενδιάμεσης νησίδας Κρεμμύδι, που παρεμβάλλεται ανάμεσα στο Αϊβαλί και το Μοσχονήσι.

## Ιστορικά στοιχεία
Στην αρχαιότητα το Μοσχονήσι ονομαζόταν Νάσος και είχε αποικιστεί από Αιολείς κατά τον πρώτο ελληνικό αποικισμό. 

Την περίοδο της Τουρκοκρατίας ο πληθυσμός του νησιού παρέμενε ελληνικός. Το νησί μαζί με το υπόλοιπο σύμπλεγμα των Μοσχονησίων ανήκε στη Μητρόπολη Μυτιλήνης μέχρι το 1750 οπότε πέρασε στην Μητρόπολη Εφέσου. Το 1760 επανήλθε στη μητρόπολη Μυτιλήνης και λίγο αργότερα το 1763 εντάχθηκε στη Μητρόπολη Σμύρνης. Λίγο πριν την Μικρασιατική καταστροφή ο πληθυσμός του έφτανε τους 9.000 κατοίκους. Το νησί στηριζόταν οικονομικά στην αλιεία, στη σπογγαλιεία και στη γεωργία.

## Εικόνες

Image:Cunda2006.JPG
Image:Cundaadasindan.JPG
Image:Tavukadasi.jpg
Image:Cunda3.jpg
Image:Cunda1.jpg
Image:Cunda_singers_greek.JPG


## Παραπομπές


Κατηγορία:Μοσχονήσια
Συνθήκη του Βοϊνίκου

Η **συνθήκη του Βοϊνίκου** (ή απλά Βοϊνίκο) ήταν η συνθήκη με την οποία τα Ζαγοροχώρια απέκτησαν καθεστώς αυτονομίας ως κοινό των Ζαγορισίων κατά τα πρώτα χρόνια της Τουρκοκρατίας. Στην συνθήκη συμπεριλήφθηκαν αρχικά 14 χωριά, τα οποία συνθηκολόγησαν εκουσίως όταν οι Οθωμανοί με αρχηγό τον Σινάν Πασά εκστράτευσαν κατά των Ιωαννίνων, το 1430. Αυτά ανήκαν στο Κεντρικό Ζαγόρι και ήταν τα χωριά Βίτσα, Δίκορφο, Δίλοφο, Ελαφότοπος, Κήποι, Κουκούλι, Μανασσής και Φραγκάδες καθώς και έξι ακόμα χωριά που εγκαταλείφθηκαν στο παρελθόν και είναι άγνωστη η θέση τους σήμερα. 

Οι όροι της συνθήκης εξασφάλιζαν αυτονομία και αυτοδιοίκηση στα χωριά του Ζαγορίου. Απαλλάχτηκαν από φόρους υποτελείας με αντάλλαγμα την υποχρέωση κάθε χωριού να στέλνει έναν αριθμό ανδρών για να υπηρετήσουν στον Οθωμανικό στρατό.

Τα επόμενα χρόνια προσχώρησαν στην συνθήκη και τα χωριά του Ανατολικού Ζαγορίου ενώ το 1670 προσχώρησαν στη συνθήκη και τα χωριά και Δυτικού Ζαγορίου. Με την προσχώρηση αυτή δημιουργήθηκε η επιστασία του Ζαγορίου, ένα είδος ομοσπονδιακής ένωσης των χωριών. Απολαμβάνοντας τα προνόμια της συνθήκης η περιοχή έφτασε σε μεγάλη ακμή τα επόμενα χρόνια. Τα προνόμια καταργήθηκαν οριστικά το 1868. 

## Παραπομπές


Βοινικου
Συνθήκη του Ταμασίου

Η **Συνθήκη  του  Ταμασίου** ήταν η συνθήκη με την οποία η περιοχή των Αγράφων απέκτησε καθεστώς αυτονομίας την περίοδο της Τουρκοκρατίας. Υπογράφτηκε στις 10 Μαϊου 1525 μεταξύ του Βεγλέρ Βέη πασά της Λάρισας και των προυχόντων των χωριών των Αγράφων, στο χωριό Ταμάσι (σημερινή Ανάβρα) και στους όρους της συνθήκης αναφέρονταν τα εξής:
*Τα χωριά των Αγράφων κηρύσσονταν αυτόνομα και θα  διοικούνται  από τοπικό συμβούλιο με έδρα το Νεοχώρι.
*Καμία τουρκική οικογένεια δεν θα κατοικούσε μόνιμα στα χωριά με εξαίρεση  το Φανάρι
*Επιτρέπεται η ελεύθερη επικοινωνία των κατοίκων των Αγράφων με την πεδιάδα της Θεσσαλίας
*Οι κάτοικοι των Αγράφων υποχρεούνται να πληρώνουν ετήσιο φόρο 50.000 γρόσια

Οι Οθωμανοί προχώρησαν στην υπογραφή της συνθήκης καθώς έκριναν ασύμφορη την εγκατάσταση φρουράς για τον στρατιωτικό έλεγχο της περιοχής, λόγω του ιδιαίτερα δύσβατου εδάφους και του ανυπότακτου χαρακτήρα των κατοίκων. Θεώρησαν  προτιμότερο να παραχωρήσουν στην περιοχή καθεστώς αυτονομίας και να εισπράττουν μία σταθερή φορολογία. Μετά την συνθήκη η περιοχή των Αγράφων γνώρισε οικονομική ανάπτυξη παρά την υποχρέωση να καταβάλλει ετήσια φορολογία στις Οθωμανικές αρχές. Την περίοδο αυτή κατασκευάστηκαν στα Άγραφα μεγάλες εκκλησίες και μοναστήρια και αναπτύχθηκε η τέχνη της αγιογραφίας. Η περιοχή προσέλκυσε ανθρώπους των γραμμάτων όπως ο Ευγένειος Γιαννούλης ο Αιτωλός που ίδρυσε το Ελληνομουσείο Αγράφων, ανώτατη σχολή γραμματικών και θρησκευτικών σπουδών. Άλλη συνέπεια της συνθήκης ήταν τα Άγραφα να συγκεντρώσουν πολλούς φυγάδες που αντιμετώπιζαν προβλήματα με τις οθωμανικές αρχές οι οποίοι συγκρότησαν μαζί με ντόπιους οπλαρχηγούς σώματα κλεφτών. Η δράση των κλεφτών ήταν ιδιαίτερα έντονη στην περιοχή των Αγράφων.

## Παραπομπές


Ταμασιου
Κατηγορία:Άγραφα
Γεννάδιος Αχριδών

Ο **Γεννάδιος Αχριδών** ήταν λόγιος κληρικός και Αρχιεπίσκοπος Αχριδών του 13ου αιώνα. Άκμασε επί της βασιλείας του Ανδρόνικου Παλαιολόγου. Το έτος 1289 ψηφίστηκε μαζί με τον Αθανάσιο για τον πατριαρχικό θρόνο της Κωνσταντινούπολης. Έγραψε περί της *εκπόρευσης του Αγίου Πνεύματος* και *περί αζύμων*, τα οποία βρίσκονται στη βιβλιοθήκη του Μονάχου με αριθμό 256.

## Πηγές
* 

Κατηγορία:Αρχιεπίσκοποι Αχρίδος
Κατηγορία:Ορθόδοξοι λόγιοι
Νικηφόρος Κάλλιστος

Ο **Νικηφόρος Κάλλιστος Ξανθόπουλος** υπήρξε λόγιος κληρικός του 14ου αιώνα και ιερεύς του ναού της Αγίας Σοφίας. Πατέρας του ήταν ο Ξανθόπουλος Κάλλιστος Κωνσταντινουπολίτης. Ως μοναχός πρώτα, ήκμασε επί της βασιλείας του Ανδρόνικου του Παλαιολόγου. Ήταν γόνιμος υμνογράφος και ασματογράφος και παρήγαγε σημαντικό έργο, μέρος του οποίο αναφέρεται παρακάτω. Τα έργα του εναντίον των Λατίνων περί αζύμων και περί καθαρτηρίου πυρός αφανίστηκαν τον 16ο αιώνα από τον Πάπα της Ρώμης.

## Έργο
* Ἀκολουθία εἰς τὴν Ὑπεραγίαν Θεοτόκον τῆς Ζωοδόχου Πηγῆς καὶ Συναξάριον περί τῆς Ἑορτῆς.
* Ἀκολουθία τῶν Ἐγκαινίων τοῦ Ναοῦ τῆς Ζωοδόχου Πηγῆς.
* Κανὼν εἰς τήν Θεοτόκον.
* Διάφορα ασματικά προϊόντα.
* Τροπάρια.
* Συναξάρια εἰς τὰς ἐπισήμους ἑορτὰς τοῦ Τριῳδίου.
* Σύνοψις Τριῳδίου καὶ Πεντηκοσταρίου.
* Σύνοψις Τριῳδίου ἀκριβεστάτη.
* Ἑρμηνεία εἰς τοὺς Ἀναβαθμοὺς τῆς Ὀκτωήχου.

## Παραπομπές


## Πηγές
* 

Κατηγορία:Κληρικοί
Κατηγορία:Ορθόδοξοι λόγιοι
Μιχαήλ Βρυέννιος

Ο **Μιχαήλ Βρυέννιος** ήταν λόγιος κληρικός του 14ου αιώνα. Αδελφός του ίσως ήταν ο Μανουήλ Βρυέννιος. Άκμασε περί το έτος 1340. Στην δημόσια βιβλιοθήκη του Παρισιού φυλάγεται χειρόγραφό έργο του με τον τίτλο «Περί της εκπορεύσεως του αγίου Πνεύματος κατά Λατίνων» με αριθμό 1267.

## Πηγές
* 

Κατηγορία:Κληρικοί
Κατηγορία:Ορθόδοξοι λόγιοι
Νείλος Καβάσιλας

Ο **Νείλος Καβάσιλας** ήταν λόγιος κληρικός του 14ου αιώνα, θείος του Νικολάου Καβάσιλα.

Ξέρουμε ελάχιστα για την ζωή του. Επί μακρόν συγχεόταν με τον ανιψιό του, πιθανότατα επειδή και το δικό του κοσμικό όνομα ήταν Νικόλαος και το όνομα Νείλος το έλαβε κατά τη χειροτονία του. Πέρασε μεγάλο μέρος της ζωής του στη Θεσσαλονίκη, όπου ήταν δάσκαλος του ανιψιού του, αλλά και του Δημητρίου Κυδώνη. Στη συνέχεια μπήκε, όπως και οι δύο τελευταίοι, στην υπηρεσία του Ιωάννη Καντακουζηνού. Το 1361 εξελέγη Αρχιεπίσκοπος Θεσσαλονίκης, διαδεχόμενος τον Γρηγόριο Παλαμά, αλλά δεν είναι σίγουρο ότι ενθρονίστηκε πριν από τον θάνατο του τελευταίου.

Άνθρωπος με μεγάλη φιλοσοφική παιδεία, ο Νείλος, σύμφωνα με μαρτυρία του Δημητρίου Κυδώνη, ήταν ενθουσιώδης αναγνώστης των έργων του Θωμά Ακινάτη. Εντούτοις, συστρατεύτηκε στον ησυχασμό, που καταγγέλλεται από τους αριστοτελικούς ως αντίθετος στη λογική, καθώς και στην αντιλατινική παράταξη, αναδεικνυόμενος σε δεινό πολέμιο του Πάπα και των λατινικών καινοτομιών.

Το κυριότερο έργο του είναι η πραγματεία *Περὶ τῆς τοῦ Άγίου Πνεύματος ἐκπορεύσεως κατὰ Λατίνων*, σε πέντε ομιλίες, η οποία έχει αναχθεί σε κλασική αναφορά για τη θέση της Ορθόδοξης Εκκλησίας σε αυτή τη διαμάχη. Απαντά εκεί στα επιχειρήματα που ανέπτυξε ο Θωμάς Ακινάς στις δύο *Συνόψεις* του (*Summa contra gentiles* και *Summa theologica*) καθώς και στο *De rationibus fidei contra Saracenos, Græcos et Armenos ad cantorem Antiochenum*, όλα μεταφρασμένα στα ελληνικά από τον Δημήτριο Κυδώνη. Σώζεται επίσης μια πραγματεία του σε δύο τόμους σχετικά με το Παπικό πρωτείο, που αναπαράγεται στην Patrologia Graeca (PG 149: 699-730).

## Παραπομπές


## Πηγές
* 
*Emmanuel Candal, *Nilus Cabasilas et theologia S. Thomæ de Processione Spiritus Sancti*, Studi e testi 116, Città del Vaticano, 1945.
*Marie-Hélène Congourdeau, *Nil Cabasilas et les projets de concile œcuménique pour l’union des Églises* στο * Réduire le schisme ? Ecclésiologies et politiques de l’Union entre Orient et Occident (XIIIe-XVIIIe siècles)*, εκδ. MH Blanchet et F. Gabriel (Monographies 39), Paris, ACHCByz, 2013, σελ. 75-82.

Κατηγορία:Μητροπολίτες Θεσσαλονίκης
Κατηγορία:Κληρικοί
Κατηγορία:Ορθόδοξοι λόγιοι
Κατηγορία:Επίσκοποι του 14ου αιώνα
Μονή Πετράκη

Η **Μονή Πετράκη** ή **Ιερά Μονή Ασωμάτων-Πετράκη** είναι μεσαιωνική εκκλησία, που σήμερα βρίσκεται μέσα στην πόλη της Αθήνας, στο Κολωνάκι. Δίπλα στη Μονή βρίσκονται σήμερα τα γραφεία της Ιεράς Συνόδου της Εκκλησίας της Ελλάδος. Καθηγούμενος της Μονής, από το 2012 είναι ο τιτουλάριος μητροπολίτης Θαυμακού, Ιάκωβος (Μπιζαούρτης).

## Ονομασία
Η ονομασία προήλθε από τον Πέτρο Παπασταμάτη από τη Δημητσάνα, όταν το 1673 πήγε στην Αθήνα και έγινε ιερομόναχος στην Μονή του Αγίου Ιωάννη του Καρέα, στον Υμηττό. Έλαβε το όνομα Παρθένιος, αλλά διατήρησε το υποκοριστικό του κοσμικού όνοματός του, Πετράκης. Εγκαταστάθηκε στην Αθήνα και ανακαίνισε την Μονή Ασωμάτων Ταξιαρχών, η οποία αποκαλείται πλέον, *Μονή Πετράκη*.

## Αρχιτεκτονική
Ο αρχικός ναός κατασκευάστηκε τον 13ο ή 14ο αιώνα. Είναι τύπου εγγεγραμμένου σταυροειδούς ναού με τρούλο, ο οποίος στηρίζεται σε τέσσερις κίονες (*τετρακιόνιος*). Τα κιονόκρανα είναι κορινθιακού ρυθμού. Ο διπλός νάρθηκας είναι μεταγενέστερη προσθήκη.

## Ιστορία
Πρόκειται για την παλαιότερη σωζόμενη και σε λειτουργία βυζαντινή εκκλησία της Αθήνας. Οι τοιχογραφίες της είναι έργο του σημαντικού ζωγράφου της όψιμης μεταβυζαντινής ζωγραφικής, Γεωργίου Μάρκου του Αργείου (1719).
Η μονή κατά το παρελθόν ήταν πατριαρχικό σταυροπήγιο. Αρχικά η μονή των Ασωμάτων Ταξιαρχών ήταν μετόχιο της Μονής Καρέα επί του Υμηττού, αργότερα όμως οι μοναχοί μετοίκησαν -για λόγους ασφαλείας- στην Μονή των Ασωμάτων Ταξιαρχών. Κατά το 1834, όταν η πρωτεύουσα του Κράτους μεταφέρθηκε από το Ναύπλιο στην Αθήνα, η μονή Πετράκη μεταβλήθηκε σε πυριτιδαποθήκη.

## Βιβλιογραφία
* Οικονόμου του εξ Οικονόμων, τα σωζόμενα συγγράμματα, Αθήναι 1862
* Καμπούρογλους, Ιστορία των Αθηναίων
* Μνημεία της Ιστορίας των Αθηναίων
* Διον. Βερσής, Χρυσαλλίς Δ', σ. 49
* Ζησίου, Αρμονία τεύχ. Δ
* Γ. Λαμπάκης, Έσπερος 2, σ. 193
* Σπ. Λάμπρος, Νέος Ελληνομνήμων 4, σ. 83
* Ιεζ. Βελανιδιώτης, εν Λάμπρου Ν. Ελλ. 6, σ. 113 και εν Εκκλησιαστ. Φάφω Αλεξανδρείας, τεύχος Δεκ, 1908
*Ευάγγελος Ανδρέου, ''Γεώργιος Μάρκου ο Αργείος, το μέγιστο της αγιογραφίας σχολειό στον 18ο αιώνα''. Ευρωπαϊκό Κέντρο Τέχνης-EUARCE, Αθήνα 2012, (Μονή Πετράκη, σ.σ. 18,27,32,35,36,37,41,42,60,61,63,65,71)
*Evangelos Andreou, *[http://ketlib.lib.unipi.gr/xmlui/handle/ket/849 Da Peloponneso a Venezia e da Venezia ad AtticaTTICA: Giorgio Marcou di Argos: la più grande scuola agiografica del diciottesimo (18°) secolo.] *

## Παραπομπές


## Πηγές
* 
* Αντουράκης Γεώργιος, Νεώτερες παρατηρήσεις γιὰ τὴν ἱστορικὴ Μονὴ Πετράκη, περιοδικό Θεολογία, τόμος ΟΓ', τεύχος 2, Αθήνα 2002, σελ. 715-725.

## Εξωτερικοί σύνδεσμοι
* Ιστοσελίδα της Ιεράς Μονής Ασωμάτων-Πετράκη

Πετρακη
Κατηγορία:Βυζαντινές εκκλησίες στην Αθήνα
Κατηγορία:Οικογένεια Πετράκη
Άγιος Νικόλαος (Χαλάνδρι)

Ο **Άγιος Νικόλαος Χαλανδρίου** είναι η κεντρική εκκλησία και ο καθεδρικός Ναός του Χαλανδρίου επί της πλατείας Ελευθερωτών. Θεμελιώθηκε το 1862 και μέχρι σήμερα έχουν γίνει πολλά συμπληρωματικά έργα. Εορτάζει στις 6 Δεκεμβρίου. Είναι επίσης αφιερωμένος και στη μνήμη των Αγίων Κωνσταντίνου και Ελένης (21 Μαΐου).

## Πηγές
* 

Αγιος Νικολαος
Αμπελοκηποι
Άγιος Νικόλαος (Γουδή)

Ο **Άγιος Νικόλαος** είναι μεσαιωνική εκκλησία στην Αττική.

## Πληροφορίες
Βρίσκεται στο Γουδή, κοντά στο πρώην Φθισιατρείο, σήμερα νοσοκομείο νοσημάτων θώρακα «Σωτηρία». Είναι εντός του χώρου των Φυτωρίων Αθηνών, ανάμεσα στις οδούς Π. Κανελλόπουλου και Εφεσίου Σωράνου. Είναι μετόχιο της μονής του Αγίου Ιωάννη του Κυνηγού. Πρόκειται για ναό σε ρυθμό μονόκλιτης βασιλικής με τρούλο εξαγωνικό.Στην κόγχη διατηρούνται λείψανα τοιχογραφιών του έτους 1592 με επιγραφή.
Το 1953-1954 πραγματοποιήθηκε ανακαίνιση που επέκτεινε τον αρχικό ναό με καθαίρεση του δυτικού τοίχου του μνημείου προς τα δυτικά, με προσθήκη ευμεγέθους χώρου, ο οποίος φέρει, στο μέσον περίπου του μήκους του,τρούλο με ψηλό κυλινδρικό τύμπανο, στο οποίο ανοίγονται τοξοτά παράθυρα. Η προσθήκη αυτη εξέχει του αρχικού πλάτους του ναού και απολήγει στα δυτικά σε προστώο. Η εξωτερική επιφάνεια του ναού είναι επιχρισμένη, ώστε η τελική όψη να είναι αρτιφισιέλ. Ο αρχικός τρούλος έχει επίσης υποστεί αλλοιώσεις, όπως και η επικλινής στέγη του αρχικού δυτικού τμήματος, η οποία σήμερα είναι επίπεδη. Νεότερες τοιχοιγραφίες,κυρίως ολόσωμοι άγιοι στην άνω και απομίμηση ορομαρμάρωσης στην κατώτερη ζώνη, καλύπτουν τις επιφάνεις των τοίχων.Στην κόγχη διατηρούνται τοιχογραφίες του 16ου αι. Αποδίδονται τέσσερις συλλειτουργούντες ιεράρχες στην κάτω ζώνη, Στην άνω ζώνη έχουμε παράσταση Πλατυτέρας όλα επιβαρυμένα λόγω της υγρασίας. Στα βόρεια του ναού υπάρχει νεότερος τάφος, ενώ εντοπίστηκαν και όστρακα βυζαντινών χρόνων μεταξύ των οποίων βρίσκεται και  μια επιγραφή.

## Παραπομπές


## Πηγές
* 
*Ελευθερία Βολτυράκη, «Επισημάνσεις: Αθήνα-Γουδή, ναός Αγίου Νικολάου», Αρχαιολογικόν Δελτίον, τομ. 67 Χρονικά Β1 (2012), σελ.75

Νικολαος Γουδη
Γουδη
Άγιος Γεώργιος (Λυκαβηττού)

Ο **Άγιος Γεώργιος** είναι μεσαιωνική εκκλησία στην Αττική, βρίσκεται στην κορυφή του Λυκαβηττού. Στις απεικονίσεις των περιηγητών (π.χ. του Laborde του 1672) φαίνεται ότι στην περιοχή αυτή υπήρχε από παλιά κάποιος ναός. Επίσης, χάρη σε δύο επιγραφές που βρέθηκαν γνωρίζουμε ότι αρχικά εκεί ήταν το *«κοιμητήριο Αναστασίου Χαρκέως και Ευ. Ωράντας»* καθώς και *«Κοιμητήριον διαφέρον»*. Όταν ο πρώτος ναός ερειπώθηκε, κτίστηκε πάνω στα ίδια θεμέλια νέος ναός, μονόκλιτος, βασιλικού ρυθμού, για τον Άγιο Γεώργιο. Στο δάπεδο υπάρχει επιγραφή που αναδεικνύει ότι το εκκλησάκι του Αγίου Γεωργίου καθιερώθηκε από τον μητροπολίτη Αθηνών Βενέδικτο (1782-1785). Αργότερα ο ναός επεκτάθηκε με την πρόσθεση δύο παρεκκλησιών, του Προφήτη Ηλία και του Αγίου Κωνσταντίνου.

## Βιβλιογραφία
* Laborde, Athenes aux VX, VXI et XVII s. Paris 1845 τόμος 1 σελ. 78 και τομ. 2 σελ. 23
* Λαμπάκης, Δελτ. Χριστ. Αρχαιολογικής Εταιρείας Β' 89-91

## Πηγές
* 

## Παραπομπές

Γεωργιος Λυκαβηττου
Λυκαβηττος
Env

Η **<tt>env</tt>** είναι μια εντολή του κελύφους για λειτουργικά συστήματα τύπου Unix. Χρησιμοποιείται για να τυπώνει μια λίστα των μεταβλητών περιβάλλοντος ή να εκτελεί ένα άλλο εργαλείο σε ένα τροποποιημένο περιβάλλον χωρίς να χρειάζεται να αλλαχτεί το τρέχον περιβάλλον που υπάρχει. Με τη χρήση της env, μπορούν να προστεθούν ή να αφαιρεθούν μεταβλητές και να αλλάξουν οι τιμές των μεταβλητών που ήδη υπάρχουν.

Στην πράξη, η env χρησιμοποιείται και για άλλο ένα σκοπό. Χρησιμοποιείται συχνά από σενάρια κελύφους για την έναρξη του σωστού διερμηνέα. Σε αυτήν την περίπτωση, το περιβάλλον συνήθως δεν αλλάζει.

## Παραδείγματα
Καθαρισμός του περιβάλλοντος για ένα νέο κέλυφος:


```bash
env -i /bin/sh
```


Εκκίνηση της εφαρμογής xcalc του συστήματος X και εμφάνισή της σε μια άλλη οθόνη:


```bash
env DISPLAY=foo.bar:1.0 xcalc
```


Ένα πολύ απλό σενάριο σε Python:


```bash
#!/usr/bin/env python
print "Γεια σου κόσμε."
```


Σε αυτό το παράδειγμα, το /usr/bin/env είναι η πλήρης διαδρομή της εντολής env. Το περιβάλλον δεν τροποποιείται.

Είναι δυνατό να οριστεί ο διερμηνέας χωρίς χρήση της env, δίνοντας την πλήρη διαδρομή του διερμηνέα python. Το πρόβλημα που μπορεί να προκύψει είναι ότι σε διαφορετικά συστήματα, η ακριβής διαδρομή μπορεί να είναι διαφορετική. Αν χρησιμοποιείται η env όπως στο παράδειγμα, γίνεται αναζήτηση του διερμηνέα και εύρεσή του τη στιγμή που τρέχει το σενάριο. Αυτό κάνει το σενάριο περισσότερο μεταφέρσιμο αλλά έχει τον κίνδυνο να επιλεγεί ο λάθος διερμηνέας γιατί η αναζήτηση γίνεται σε κάθε κατάλογο στις διαδρομές αναζήτησης εκτελέσιμου (executable search path). Ένα άλλο πρόβλημα είναι ότι η θέση της ίδιας της env μπορεί να διαφέρει μεταξύ υπολογιστών.

## Εξωτερικοί σύνδεσμοι
* env—η σελίδα του εγχειριδίου από τα GNU coreutils
* Κατάλογος βοηθημάτων του Unix

Κατηγορία:Unix
Echo

Στην πληροφορική, η **<code>echo</code>** είναι εντολή στο DOS, το OS/2, τα Microsoft Windows, το Singularity, το Unix και τα τύπου Unix (Unix-like) λειτουργικά συστήματα, που δείχνει μια συμβολοσειρά στο τερματικό. Συνληθως χρησιμοποιείται από σενάρια κελύφους και αρχεία δέσμης (batch files) για την έξοδο κειμένου σχετικά με την τρέχουσα κατάσταση στην οθόνη ή σε κάποιο αρχείο.

## Παράδειγμα χρήσης

```bash
$ echo Δοκιμή.
Δοκιμή.
$ echo "Δοκιμή." > ./test.txt
$ cat ./test.txt
Δοκιμή.
```


Κάποιες παραλλαγές του Unix υποστηρίζουν επιλογές όπως η `-n` και η `-e`. Αυτές δε συμφωνούν με το πρότυπο λόγω ιστορικών διαφορών μεταξύ του BSD και του System V; η εντολή `[[printf]]` μπορεί να χρησιμοποιηθεί σε περιπτώσεις που αυτό είναι πρόβλημα.

Αν χρησιμοποιηθούν οι ακολουθίες διαφυγής ANSI (ANSI escape code) *SGR*, τα συμβατά με αυτές τερματικά μπορούν να δείξουν κείμενο με χρώμα:


```bash
FGRED=`echo "\033[31m"`
FGCYAN=`echo "\033[36m"`
BGRED=`echo "\033[41m"`
FGBLUE=`echo "\033[35m"`
BGGREEN=`echo "\033[42m"`

NORMAL=`echo "\033[m"`

και μετά :
echo "${FGBLUE} Text in blue ${NORMAL}"
echo "Text normal"
echo "${BGRED} Background in red"
echo "${BGGREEN} Background in Green and back to Normal ${NORMAL}"
```


## Παράδειγμα υλοποίησης
Η εντολή `echo` μπορεί να υλοποιηθεί στη γλώσσα προγραμματισμού C σε μερικές γραμμές κώδικα:


```c
#include <stdio.h>
/* echo ορίσματα γραμμής εντολών - 1η έκδοση */
int main(int argc, char *argv[])
{
  int i;
  for (i = 1; i < argc-1; i++)
    printf("%s%s", argv[i], " ");
  printf("%s%s", argv[argc-1], "\n");
  return 0;
}
```


## Δείτε επίσης
* Κατάλογος βοηθημάτων του Unix

## Αναφορές


## Εξωτερικοί σύνδεσμοι
* Άρθρο από το Microsoft TechNet για την Echo 
* Γράφοντας προγράμματα με την Echo (DOS) 

Κατηγορία:Unix
Κατηγορία:DOS
Κατηγορία:OS/2
Κατηγορία:Λογισμικό Unix
Άγιος Θωμάς (Γουδή)

Ο **Άγιος Θωμάς** είναι μεσαιωνική εκκλησία στην Αττική. 

Είναι ρυθμού βασιλικής καμαροσκέπαστης. Η αψίδα έχει σχήμα ημιεξαγωνικό. Σύμφωνα με ένα σημείωμα του ηγούμενου της Μονής Πεντέλης η εκκλησία αυτή ανήκε στη μονή και ονομαζόταν Πεντελιώτισσα. Αρχικά στην εκκλησία αυτή γιόρταζε η Κοίμηση της Θεοτόκου. 

Η εκκλησία ξανακτίστηκε επάνω στα παλιά θεμέλια το 1867 και τιμήθηκε στην μνήμη του Απόστολου Θωμά.

## Παραπομπές

## Πηγές
* Καμπούρογλους, Εφημερίδα *Εστία*, 16 Απριλίου 1931

Θωμας Γουδη
Παναγία Γουδή

Η **Παναγία Γουδή** είναι μεσαιωνική εκκλησία στην Αττική. Βρίσκεται στο κτήμα Κακαβά (πρώην Δρακοπούλου), επί της λεωφόρου Γεωργίου Παπανδρέου στον δήμο Ζωγράφου. Αρχικά ήταν ναός τύπου σταυροειδούς με τρούλο που στηρίζονταν σε δύο κίονες. Αργότερα μετατράπηκε σε τρίκλιτη βασιλική. Αναφέρεται σε έγγραφα το έτος 1773 και 1803. Στις αρχές του 20ου αιώνα ο ναός ήταν ερειπωμένος. Αναστηλώθηκε στην σημερινή του μορφή από τον Αναστάσιο Ορλάνδο τα έτη 1959-1961. Σήμερα ο ναός ονομάζεται Αγία Τριάδα.

## Βιβλιογραφία
* Ξυγγόπουλος, Αρχαιολογική Εφημερίδα, 1913 
* Millet, École Grecque, σελ. 45
* Σωτηρίου , Byz. Zeitschrift XXX 572
* Καμπούρογλους, Εφημ. Εστία, 16 Απριλίου 1930

## Παραπομπές

Γουδη
Αθέρας Κεφαλονιάς

right|thumb|250px|Η παραλία Πόρτο Αθέρας
Ο **Αθέρας** (ιταλικά: *Aterra*) είναι ένα ορεινό χωριό στη βορειοδυτική Κεφαλλονιά με υψόμετρο παραπάνω από 250 μέτρων, στη χερσόνησο της Παλλικής. Είναι έδρα ομώνυμης τοπικής κοινότητας και ανήκε διοικητικά στον Δήμο Παλλικής ο οποίος καταργήθηκε το 2010 και από τότε ανήκει στον νέο δήμο Κεφαλονιάς και ο πληθυσμός του σύμφωνα με την απογραφή του 2011 είναι 129 κάτοικοι. Σε απόσταση 3 χιλιομέτρων από τον Αθέρα βρίσκεται η παραλία του χωριού Πόρτο Αθέρα. Πρόκειται για έναν γραφικό κόλπο, ιδανικό για κολύμπι, αλλά και για μικρά παιδιά, καθώς τα νερά του είναι καθαρά και προστατευμένα, στην άκρη του οποίου υπάρχει το κτητορικό εκκλησάκι του Αγίου Σπυρίδωνα, βαμμένο σε ένα εντυπωσιακό μπλέ χρώμα. Πηγές θέτουν την κατοικία του Οδυσσέα κοντά στον Αθέρα αφού είναι το μόνο μέρος σε Κεφαλονιά και Ιθάκη που ανταποκρίνεται στις περιγραφές του Ομήρου για το μέρος όπου βρισκόντουσαν τα ανάκτορα του Οδυσσέα στην Οδύσσεια. Η τοπική κοινότητα Αθέρος είναι χαρακτηρισμένη ως αγροτικός ημιορεινός οικισμός, με έκταση 19,621 χμ² (2011). 

## Πληθυσμός

## Πολιτισμός
Ο Αθέρας γιορτάζει της Αγίας Παρασκευής στις 26 Ιουλίου. Είναι η μεγάλη εκκλησία στην πλατεία του χωριού με το ξύλινο τέμπλο που χρονολογείται στις αρχές του 19ου αιώνα και το πέτρινο επιβλητικό καμπαναριό με τις δίδυμες καμπάνες. Στο χωριό γίνεται μεγάλο πανηγύρι, με παραδοσιακή μουσική και γλέντι ως το πρωί. Ο Αθέρας πλημμυρίζει με κόσμο και επισκέπτες από όλη την Κεφαλονιά και την Ελλάδα που έρχονται να ακούσουν ζωντανή μουσική και να χορέψουν παραδοσιακούς χορούς, κεφαλονίτικους και όχι μόνο.

## Μονοπάτια
Από τον Αθέρα ξεκινούν αρκετά μονοπάτια, τα οποία οδηγούν σε αρκετές περιοχές πέριξ του οικισμού. Χαρακτηριστική διαδρομή απαράμιλλης αμορφίας είναι το μονοπάτι που οδηγεί στην παραλία Αμύδι, η οποία δεν είναι προσβάσιμη με αυτοκίνητο.

Ο Αθέρας απέχει 14 χιλιόμετρα από το Ληξούρι και 35 χιλιόμετρα από τη πρωτεύουσα του νησιού το Αργοστόλι.

Η παραλία Αθέρας βρίσκεται στο ομώνυμο μικρό χωριό και ανήκει στο δήμο Κεφαλονιάς. Πρόκειται για μια ήσυχη αμμώδη παραλία με καθαρά νερά. Στην παραλία υπάρχει η μικρή μαρίνα του Πόρτο Αθέρα, η οποία φιλοξενεί αρκετά σκάφη.

Ο Αθέρας είναι δημοφιλής παραλία στην Κεφαλονιά εξαιτίας της μορφολογίας της, που προσφέρει εύκολη και ασφαλή κολύμβηση. Θεωρείται ιδανική για οικογένειες με παιδιά. 

Κοντά στη γραφική παραλία Αθέρας υπάρχουν παραδοσιακές ταβέρνες που σερβίρουν φρέσκο ψάρι. Αν σας αρέσει η πεζοπορία, υπάρχουν αρκετά μονοπάτια για να εξερευνήσετε την περιοχή. Χαρακτηριστική διαδρομή είναι το μονοπάτι που οδηγεί στη μικρή παραλία Αμύδι. Μην παραλείψετε να επισκεφθείτε το εκκλησάκι του Αγίου Σπυρίδωνα.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Αρσένιος Στουδίτης

Ο **Αρσένιος Στουδίτης** ήταν λόγιος μοναχός του 14ου αιώνα. Έζησε την ίδια εποχή με τον Γρηγόριο Παλαμά, προς τον οποίο έγραψε επιστολή. Έγραψε επίσης τα εξής συγγράμματα που σώζονται στην δημόσια Βιβλιοθήκη του Παρισιού:
* Μαρτυρίαι περί της εκπορεύσεως του αγίου Πνεύματος κατά Λατίνων
* Σχόλια αντιρρητικά της αυτής υποθέσεως.
## Πηγές
* 

Κατηγορία:Στουδίτες
Κατηγορία:Ορθόδοξοι λόγιοι
Άνθιμος Μετοχίτης

Ο **Άνθιμος Μετοχίτης** ήταν λόγιος κληρικός, Αρχιεπίσκοπος Αχριδών του 14ου αιώνα. Άκμασε επί του αυτοκράτορα Ιωάννη ΣΤ΄ Καντακουζηνού, και πήρε μέρος στην Σύνοδο που συγκροτήθηκε το 1347 από τον Πατριάρχη Ιωάννη Καλέκα. Έγραψε περί της εκπορεύσεως του Αγίου Πνεύματος.

## Πηγές
* 

Κατηγορία:Ορθόδοξοι λόγιοι
Κατηγορία:Αρχιεπίσκοποι Αχρίδος
Νικόλαος Καβάσιλας

Ο **Νικόλαος Καβάσιλας** (1322 - 1391) ήταν Βυζαντινός ορθόδοξος Θεολόγος και συγγραφέας.

## Η ζωή του
Γεννήθηκε το 1322 στην πόλη της Θεσσαλονίκης, σε μια εποχή πολιτικής παρακμής του Βυζαντίου αλλά ταυτόχρονα και σε μια εποχή πολιτιστικής ανόδου και άνθισης των θεολογικών γραμμάτων. Ειδικότερα, την εποχή εκείνη, η ορθόδοξη θεολογία βρισκόταν σε πολύ μεγάλη ακμή μέσα από τις ησυχαστικές έριδες και την ησυχαστική διδασκαλία του Γρηγορίου του Παλαμά. Η διδασκαλία αυτή εστίαζε στη δυνατότητα του ανθρώπου να γίνει κοινωνός του άκτιστου Θείου φωτός, μέσα από την ένωσή του με τον Θεό και με τις άκτιστες θείες ενέργειές Του και χάρη στην καθαρή καρδιά και την από καρδιάς προσευχή. Πρόκειται για μυστηριακή διδασκαλία, η οποία συμπύκνωνε διαχρονικά το πραγματικό νόημα της ορθόδοξης πίστης περί της θέωσης του ανθρώπου.

Την ανωτέρω βυζαντινή διδασκαλία εκπροσώπησε, μεταξύ των άλλων, και ο Νικόλαος ο Καβάσιλας. Ήταν ανιψιός του αρχιεπισκόπου Θεσσαλονίκης Νείλου Καβάσιλα. Το πατρικό του επώνυμο ήταν Χαμαετός, αλλά ο Νικόλαος κράτησε τελικά το επώνυμο του αδερφού της μητέρας του. Έκανε σπουδές στην Κωνσταντινούπολη, έμεινε για ένα διάστημα στο Άγιο Όρος κοντά στον Γρηγόριο τον Παλαμά (από τον οποίο διδάχτηκε και την ησυχαστική διδασκαλία) και αναμείχθηκε με την πολιτική, την οικονομία και με θέματα κοινωνικής δικαιοσύνης. Ανέπτυξε σπουδαίο συγγραφικό έργο και κατάφερε να αποκτήσει καθολικό σεβασμό και καθολική αναγνώριση.

Διάφορα περιστατικά τον οδήγησαν να κινηθεί προς τα νότια εδάφη της βυζαντινής αυτοκρατορίας, έως ότου έφτασε στο «ιερόν εν τω κόσμω έδαφος» της Ήλιδας, όπως αποκαλούσε ο ίδιος αυτήν την περιοχή, όπου έμεινε μέχρι τον θάνατό του στις αρχές της δεκαετίας του 1390 (μάλλον το 1392). Η μνήμη του γιορτάζεται κάθε χρόνο στις 20 Ιουνίου. Συγγράμματά του σώζονται στη Βιβλιοθήκη του Βατικανού και του Άγιου Τάφου.

## Έργα του μεταφρασμένα στα νέα ελληνικά
* Νικόλαος Καβάσιλας, κείμενο, μετάφραση, σχόλια, του Παναγώτη Χρήστου,*Φιλοκαλία των ασκητικών και νηπτικών, τόμ. 22*, Πατερικές εκδόσεις *Γρηγόριος Παλαμάς*, Θεσ/νίκη, 1979.

## Παραπομπές


## Πηγές
* 

## Εξωτερικοί σύνδεσμοι
* Ιστοσ. Μυριόβιβλος, Νικόλαος Καβάσιλας
* Συναξαριστής

Κατηγορία:Μητροπολίτες Θεσσαλονίκης
Κατηγορία:Ορθόδοξοι λόγιοι
Κατηγορία:Άγιοι της Ορθόδοξης Εκκλησίας
Θεοφάνης Νικαίας

Ο αρχιεπίσκοπος Νικαίας **Θεοφάνης** ήταν λόγιος κληρικός του 14ου αιώνα. Τον συναντάμε χειροτονημένο αρχιερέα το έτος 1370 και σε πρακτικά Συνόδου το 1380. Πέθανε μεταξύ Σεπτεμβρίου 1380 και Μαΐου 1381. Έγραψε πολλά εναντίον των Λατίνων.

## Παραπομπές


## Πηγές
* 
* 

## Περαιτέρω ανάγνωση
* 
* 

Κατηγορία:Μητροπολίτες Νικαίας
Κατηγορία:Ορθόδοξοι λόγιοι
Ιωάννης Σαΐτης

Ο **Ιωάννης Σαΐτης** ήταν λόγιος κληρικός του 14ου αιώνα. Γεννήθηκε στην Κυδωνία της Κρήτης. Λέγεται ότι άκμασε τον 14ο αιώνα. Έγραψε πολλά κείμενα που σώζονται σε διάφορες βιβλιοθήκες. 
## Πηγές
* 

Κατηγορία:Έλληνες εκκλησιαστικοί συγγραφείς
Κατηγορία:Έλληνες κληρικοί
Κατηγορία:Βιογραφία-επέκταση
Κατηγορία:Ορθόδοξοι λόγιοι
Δημήτριος Χρυσολωράς

Ο **Δημήτριος Χρυσολωράς** ήταν λόγιος κληρικός, βυζαντινός θεολόγος, φιλόσοφος, αστρονόμος και πολιτικός κατα το β΄μισό του 14ου και 15ου αι. Γεννήθηκε στην Θεσσαλονίκη, και ήταν φίλος του βασιλέα Εμμανουήλ Β' Παλαιολόγου. Το 1407 μετεγκαταστάθηκε από την Θεσσαλονίκη στην Κωνσταντινούπολη και παρέμεινε διατριβόμενος κοντά στον βασιλιά. Συμβούλευε τον βασιλιά και έκανε πολλές σωστές προβλέψεις. Ανέλαβε ως πρεσβευτής διάφορες κρατικές αποστολές και έγραψε περίπου 100 ανέκδοτες επιστολές προς τον αυτοκράτορα οι οποίες αποτελούν σημαντική πηγή για την ιστορία αυτής της περιόδου.

## Εργογραφία
Διάφορες θρησκευτικές πραγματείες που βρίσκονται και αυτές χειρόγραφες κυρίως σε αγγλικές βιβλθιοθήκες.

## Παραπομπές


## Πηγές
* 

Κατηγορία:Βυζαντινοί φιλόσοφοι
Κατηγορία:Βυζαντινοί αστρονόμοι
Κατηγορία:Βυζαντινοί θεολόγοι
Κατηγορία:Βυζαντινοί κληρικοί
Κατηγορία:Βυζαντινοί συγγραφείς
Κατηγορία:Βυζαντινοί διπλωμάτες
Κατηγορία:Φιλόσοφοι του 14ου αιώνα
Κατηγορία:Φιλόσοφοι του 15ου αιώνα
Γρηγόριος Στρογγύλος

Ο **Γρηγόριος Στρογγύλος** ήταν λόγιος μοναχός του 14ου αιώνα. Άκμασε περί τα μέσα του 14ου αιώνα. Έγραψε λόγο αντιρρητικό κατά των Λατίνων, ο οποίος σώζεται στην βιβλιοθήκη του Αγίου Μάρκου στην Βενετία με αύξοντα αριθμό 620.
## Πηγές
* 

Κατηγορία:Κληρικοί
Κατηγορία:Ορθόδοξοι λόγιοι
Νείλος Δαμυλάς

Ο **Νείλος Δαμυλάς** ήταν λόγιος ιερομόναχος του 15ου αιώνα. Μονάχεψε στη Μονή της ιεράς Πέτρας των Καρκασινών στο νησί της Κρήτης. Άκμασε πολύ στον 14ο και στις αρχές του 15ου αιώνα. Έγραψε συγγράμματα κατά των Λατίνων, τα οποία σώζονται στη βιβλιοθήκη στο Παρίσι και στη Μόσχα.

## Παραπομπές


## Πηγές
* 

Κατηγορία:Βυζαντινοί κληρικοί
Κατηγορία:Ορθόδοξοι λόγιοι
Μακάριος Αγκύρας

Ο **Μακάριος** ήταν λόγιος κληρικός του 15ου αιώνα.

Καταγόταν από τη Θεσσαλία. Κατά την ησυχαστική έριδα ήταν με την πλευρά των «παλαμιστών» και μάλιστα από κάποιους θεωρείτο επικεφαλής τους.

Διετέλεσε Μητροπολίτης Αγκύρας κατά τα έτη 1397-1405 και άκμασε επί του αυτοκράτορα Εμμανουήλ Παλαιολόγου, τον οποίο και συνόδευσε στα ταξίδια του στην Ιταλία και Γαλλία. Έγραψε το πόνημα «*Κατὰ τῆς τῶν Λατίνων κακοδοξίας καὶ κατὰ Βαρλαὰμ καὶ Ἀκινδύνον*», το οποίο σώζεται στην αυτοκρατορική βιβλιοθήκη της Βιέννης.

## Παραπομπές


## Πηγές
* 
* 
* 

Κατηγορία:Μητροπολίτες Αγκύρας
Κατηγορία:Έλληνες εκκλησιαστικοί συγγραφείς
Κατηγορία:Ορθόδοξοι λόγιοι
Κατηγορία:Έλληνες λόγιοι του 15ου αιώνα
Μακάριος Μακρής

Ο **Μακάριος Μακρής** ( - 1431) ήταν λόγιος ιερομόναχος του 15ου αιώνα κατά την περίοδο της Βυζαντινής Αυτοκρατορίας.

## Βιογραφικά στοιχεία
Καταγόταν από την Θεσσαλονίκη. Ήταν μοναχός στο Άγιο Όρος και υπήρξε ηγούμενος της Μονής του Παντοκράτορα στην Κωνσταντινούπολη, μέγας πρωτοσύγγελος και πνευματικός του αυτοκράτορα Εμμανουήλ. Ο Αυτοκράτορας Ιωάννης του ανέθεσε αποστολή πρεσβευτού, μαζί με τον μεγάλο στρατοπεδάρχη Μάρκου Ιαγάρη, προς τον Πάπας Μαρτίνος Ε΄ το 1430. Επιστρέφοντας από το ταξίδι αυτό απεβίωσε στην Κωνσταντινούπολη το 1431.

## Πηγές
* 

Κατηγορία:Βυζαντινοί κληρικοί
Κατηγορία:Ορθόδοξοι λόγιοι
Νικόλαος Σκλεγγίας

Ο **Νικόλαος Σκλεγγίας** ήταν λόγιος ιερομόναχος του 15ου αιώνα. Ήταν από την Κύπρο. Άκμασε περί το 1430. Έγραψε βιβλίο περί της εκπορεύσεως του Αγίου Πνεύματος. Ο επίσης Κύπριος Γραικολατίνος Ησαΐας του έστειλε επιστολή απαιτώντας την αναίρεση του βιβλίου, αλλά ο Νικόλαος απάντησε ισχυρά. Τα πονήματα αυτά βρίσκονται φυλαγμένα στην βιβλιοθήκη των Παρισίων υπό τον αριθμό 1295.
## Πηγές
* 

Κατηγορία:Βυζαντινοί μοναχοί
Κατηγορία:Κύπριοι μοναχοί
Κατηγορία:Ορθόδοξοι λόγιοι
Δανιήλ Κουβουκλήσιος

Ο **Δανιήλ Κουβουκλήσιος** ήταν λόγιος κληρικός  του 15ου αιώνα. Ήταν ίσως συγγενής του Ιωάννη. Έγραψε μεταξύ άλλων και τέσσερις λόγους περί της εκπορεύσεως του Αγίου Πνεύματος. 
## Πηγές
* 

Κατηγορία:Βυζαντινοί κληρικοί
Κατηγορία:Ορθόδοξοι λόγιοι
Αθέρας

Με το όνομα **Αθέρας** αναφέρονται:
*Αθέρας Κεφαλονιάς, χωριό της Κεφαλονιάς
*Αθέρας (Ικαρία), το ψηλότερο βουνό της Ικαρίας (ονομάζεται και Πράμνος)
Θησεύς σώζων την Ιπποδάμειαν

Το γλυπτό σύμπλεγμα **«Θησεύς σώζων την Ιπποδάμειαν»** βρίσκεται στην Πλατεία Βικτωρίας της Αθήνας και πρόκειται για γλυπτική δημιουργία μέγιστης καλλιτεχνικής αξίας. Θεωρείται από τα πιο σημαντικά έργα υπαίθριας γλυπτικής του 20ού αιώνα στην Αθήνα.

Το γλυπτό φιλοτεχνήθηκε στο Βερολίνο το 1906 από τον Γερμανό γλύπτη Γιόχανες Πφουλ (*Johannes Pfuhl*, 1846 - 1914) και είναι κατασκευασμένο στις αρχές το 20ού αιώνα, το 1908, από γαλβανισμένο μπρούντζο σε εργοστάσιο της Γερμανίας. Η όλη γλυπτική κατασκευή στηρίζεται σε μαρμάρινη βάση οκταγωνικού σχήματος, όπου υπάρχει η εγχάρακτη επιγραφή «ΘΗΣΕΥΣ ΣΩΖΩΝ ΤΗΝ ΙΠΠΟΔΑΜΕΙΑΝ. ΕΡΓΟΝ Ι. ΠΦΟΥΛ».

Το γλυπτό απεικονίζει τον ήρωα Θησέα που, σύμφωνα με τον ελληνικό μύθο, σώζει την πανέμορφη Ιπποδάμεια, σύζυγο του βασιλιά των Λαπιθών Πειρίθου από τον μεθυσμένο Κένταυρο Ευρυτίωνα.  

Το χάλκινο αυτό γλυπτό αγοράστηκε από το Δήμο Αθηναίων το 1924 έναντι 75.075 δραχμών και τοποθετήθηκε αρχικά στην Πλατεία Συντάγματος της Αθήνας, απ΄ όπου μεταφέρθηκε την Τετάρτη 29 Σεπτεμβρίου 1937 στη σημερινή θέση του στην Πλατεία Βικτωρίας. Σε πολλά σημεία είναι διάτρητο από σφαίρες, πιθανότατα από την εποχή του Εμφυλίου Πολέμου.

## Παραπομπές


## Πηγές
* Ζέτα Αντωνοπούλου, *Τα γλυπτά της Αθήνας: Υπαίθρια γλυπτική 1834 - 2004*, Εκδόσεις «Ποταμός», Αθήνα 2003.

Κατηγορία:Μνημεία της Αθήνας
Κατηγορία:Υπαίθρια γλυπτά στην Ελλάδα
Κατηγορία:Έργα γλυπτικής
Κατηγορία:Γλυπτά γύμνιας
Νείλος Ταρχανειώτης

Ο **Νείλος Ταρχανειώτης** ήταν λόγιος ιερομόναχος  του 15ου αιώνα. Άκμασε το 1437. Ο Πατριάρχης Ιεροσολύμων Δοσίθεος τον συναριθμεί μαζί με τους άλλους που γράψανε εναντίον των καινοτομιών των Λατίνων.
## Πηγές
* 

Κατηγορία:Ορθόδοξοι λόγιοι
Κατηγορία:Βυζαντινοί συγγραφείς
Κατηγορία:Βυζαντινοί κληρικοί